**Ministerstvo dopravy, výstavby a regionálneho rozvoja Slovenskej republiky**

ako riadiaci orgán pre OPII

vydáva

**Zmenu č.1**

k

 **Vyzvaniu č. OPII-2016/2.1/NDS-1-VFP**

**na predkladanie žiadostí o NFP pre veľké projekty určené na fázovanie v priebehu dvoch programových období**

|  |  |
| --- | --- |
| **Operačný program** | Integrovaná infraštruktúra (ďalej aj „OPII“) |
| **Prioritná os** | 2 - Cestná infraštruktúra (TEN-T CORE) |
| **Investičná priorita** | 7i): Podpora multimodálneho jednotného európskeho dopravného priestoru pomocou investícií do TEN-T |
| **Špecifický cieľ** | 2.1: Odstránenie kľúčových úzkych miest na cestnej infraštruktúre TEN-T prostredníctvom výstavby nových úsekov diaľnic a rýchlostných ciest |
| **Schéma štátnej pomoci/Schéma pomoci de minimis** | neuplatňuje sa |
| **Fond** | Kohézny fond (ďalej aj „KF“) |
| **Žiadateľ** | Národná diaľničná spoločnosť, a.s. |
| **Projekt/y** | Zoznam veľkých projektov OPII (fázovaných) zverejnený na webovom sídle [www.mindop.sk](http://www.mindop.sk) (ďalej aj „webové sídlo RO OPII“) |

Dátum zverejnenia zmeny: **18.02.2016**

Dátum účinnosti zmeny: **18.02.2016**

**CIEĽ ZMENY A PRÁVNY ZÁKLAD**

Cieľom Zmeny č. 1 Vyzvania č. OPII-2016/2.1/NDS-1-VFP (ďalej len „zmena“) je zosúladenie predkladanej dokumentácie s Metodickým usmernením k fázovaniu projektov OPD a OPII, zabezpečenie optimalizácie vyzvania a prepojenia medzi textom vyzvania a vybraných príloh. Zároveň je cieľom zmeny vykonať formálne úpravy a opravy v texte vyzvania a vybraných príloh.

Touto zmenou Riadiaci orgán pre OPII v súlade s ustanovením § 17 ods. 6 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len ,,zákon o príspevku z EŠIF“) mení vyzvanie spôsobom, ktorým nedochádza k podstatnej zmene podmienok poskytnutia príspevku. Znenie žiadnej z podmienok poskytnutia príspevku nie je zmenou dotknuté.

**DOKUMENTY DOTKNUTÉ ZMENOU**

Touto zmenou vyzvania sa menia nasledovné dokumenty:

1. Vyzvanie č. OPII-2016/2.1/NDS-1-VFP na predkladanie žiadostí o NFP pre veľké projekty určené na fázovanie v priebehu dvoch programových období,
2. Príloha vyzvania č. 1 a to:
* Úprava Žiadosti o NFP – odstránenie povinnosti predložiť Opis projektu ako povinnú prílohu č. 10 ŽoNFP a s tým súvisiace prečíslovanie príloh ŽoNFP,
* Odstránenie prílohy vyzvania č. 1 Opis projektu,
1. Príloha vyzvania č. 3 Príručka pre žiadateľa OPII vrátane príloh.

**ZDÔVODNENIE ZMIEN**

Úprava prílohy č. 1 Vyzvania bola vykonaná z dôvodu zosúladenia predkladanej dokumentácie s Metodickým usmernením k fázovaniu projektov OPD a OPII, odstránením duplicitných údajov uvádzaných v Opise projektu ako aj v Oznámení vybraného veľkého projektu.

Aktualizácia Príručky pre žiadateľa OPII verzia 2.1 bola vykonaná z dôvodu zníženia administratívnej záťaže žiadateľov pri predkladaní ŽoNFP a jej povinných príloh.

**Záverečné ustanovenia**

Ostatné dokumenty zverejnené v rámci predmetného vyzvania zostávajú nezmenené.

Úplné znenie dokumentov dotknutých zmenou vo forme so sledovaním vykonaných zmien (s výnimkou dokumentov vo formáte xls./xlsx., kde je zverejnené nové znenie dokumentov v úplnom znení bez sledovania zmien) je zverejnené na webovom sídle RO OPII.